 Esta 2  Mgbe ihe ndị a gasịrị, mgbe ọnụma Eze Ahazuirọs dajụrụ, o chetara Vashtaị na ihe o mere nakwa ihe e kpebiri a ga-eme ya.Ndị na-ejere eze ozi, bụ ndị ozi ya, wee sị: Ka a chọtara eze ụmụ agbọghọ ndị na-amaghị nwoke, ndị mara mma,ka eze họpụtakwa ndị nlekọta nógbè niile ọ na-achị, ka ha kpọkọta ụmụ agbọghọ niile, ndị na-amaghị nwoke, ndị mara mma, na Shushan bụ obí eze, nụlọ ndị inyom nke dị naka Hegaị bụ ọnaozi eze, onye na-elekọta ndị inyom; ka e nyekwa ha ihe e ji ahịa ha aka nahụ.Ọ bụkwa nwa agbọghọ nke ga-amasị eze ka a ga-eme ka ọ nọchie Vashtaị dị ka nwunye eze. Nke ahụ dịkwa mma nanya eze, o wee mee otú ahụ.Otu nwoke, bụ onye Juu, bi na Shushan bụ obí eze, aha ya bụ Mọdekaị nwa Jeya nwa Shimeị nwa Kish onye si nebo Benjamin,onye e si na Jeruselem dọrọ nagha, ya na ndị a dọtara nagha bụ ndị a dọọrọ ha na Jekonaya bụ eze Juda nagha, onye Nebukadneza eze Babịlọn dọọrọ nagha.O wee bụrụ onye na-elekọta Hadasa, ya bụ, Esta, nwa nwanne nna ya, nihi na o nweghị ma nna ma nne; nwa agbọghọ ahụ makwara mma nahụ, dịkwa mma ile anya, ma mgbe nne ya na nna ya nwụrụ Mọdekaị kpọọrọ ya dị ka nwa ya nwaanyị.O wee ruo na, mgbe a nụrụ ihe eze kwuru na iwu o nyere, mgbe a kpọkọtakwara ọtụtụ ụmụ agbọghọ na Shushan bụ obí eze wee nyefee ha naka Hegaị, a kpọgakwara Esta nụlọ eze ma nyefee ya naka Hegaị onye na-elekọta ndị inyom.Nwa agbọghọ ahụ dị mma nanya ya, nke mere na o nwetara obiọma ya, o mekwara ngwa wee nye ya ihe a na-eji ahịa ya aka nahụ ma na-enye ya nri pụrụ iche, sikwa nụlọ eze kpọnye ya ụmụ agbọghọ asaa a họrọ ahọ, wee kpọfee ya na ụmụ agbọghọ ya nebe kasị mma nụlọ ndị inyom.Esta emeghị ka a mata obodo o si ma ọ bụ ndị bụ ndị ikwu ya, nihi na Mọdekaị nyere ya iwu ka ọ ghara ikwu ya.Kwa ụbọchị, Mọdekaị nọ na-ejegharị nogige ụlọ ndị inyom iji mara otú Esta mere nakwa ihe a na-eme ya.Mgbe o ruuru nwa agbọghọ nke ọ bụla ịgakwuru Eze Ahazuirọs, mgbe e mesịwooro ya ihe niile e nyere niwu ka a na-emere ndị inyom ruo ọnwa iri na abụọ, nihi na ọ bụ otú ahụ ka oge a na-ahịa ha aka nahụ si abịa ná njedebe, a na-ete ya mmanụ e ji mea mee ruo ọnwa isii, teekwa ya mmanụ bọlsọm ruo ọnwa isii, jirikwa mmanụ otite ndị inyom hịa ya aka nahụ;ọ bụ otú a ka nwa agbọghọ na-adị gakwuru eze. A ga-enye ya ihe ọ bụla o kwuru, ka o wee jiri ya si nụlọ ndị inyom gaa nụlọ eze.Ọ ga-abata ná mgbede, nụtụtụ, ọ ga-alaghachi nụlọ nke abụọ nke ndị inyom nke Sheashgaz bụ ọnaozi eze na-elekọta, bụ onye na-elekọta ndị iko ya. Ọ gaghịkwa agakwuru eze ọzọ ọ gwụla ma eze ò nwere mmasị nebe ọ nọ ma kpọọ ya aha.Mgbe o ruuru Esta bụ nwa Abihel nwanne nna Mọdekaị, onye ọ kpọọrọ dị ka nwa ya nwaanyị, ịgakwuru eze, ọ rịọghị ihe ọ bụla ma e wezụga ihe Hegaị bụ ọnaozi eze, onye na-elekọta ndị inyom kwuru noge ahụ niile ihe Esta na-amasị onye ọ bụla hụrụ ya.E wee kpọrọ Esta kpọgara Eze Ahazuirọs nobí ya nọnwa nke iri, ya bụ, nọnwa Tibet, nafọ nke asaa nke ọchịchị ya.Eze wee hụ Esta nanya karịa ndị inyom ndị ọzọ niile, nke mere ka o nweta ihu ọma ya na obiọma ya karịa ụmụ agbọghọ niile ndị ọzọ na-amaghị nwoke. O wee kee ya ákwà isi a na-eke nwunye eze ma mee ya nwunye eze nọnọdụ Vashtaị.Eze wee meere ndị niile o ji mere ndị isi na ndị niile na-ejere ya ozi oké oriri, bụ oriri o meere Esta; ọ tọhapụkwara ndị mmadụ nógbè niile ọ na-achị, na-enyekwa ndị mmadụ onyinye dị ka akụnụba eze hà.Mgbe a kpọkọtara ụmụ agbọghọ na-amaghị nwoke na nke ugboro abụọ, Mọdekaị na-anọdụ nọnụ ụzọ ámá eze.Esta emeghị ka a mata ndị bụ ndị ikwu ya na ndị obodo ya, dị nnọọ ka Mọdekaị nyere ya niwu; ọ bụkwa ihe Mọdekaị kwuru ka Esta na-eme, dị nnọọ ka mgbe ọ nọ naka ya.Nụbọchị ndị ahụ, mgbe Mọdekaị na-anọdụ nọnụ ụzọ ámá eze, Bigtan na Tiresh, bụ mmadụ abụọ na-eje ozi nobí eze, bụ ndị nche ọnụ ụzọ, were iwe wee chọwa ụzọ isi gbuo Eze Ahazuirọs.Mọdekaị wee nụ ya ma kọọrọ ya Esta bụ nwunye eze ozugbo. Esta wee kọọrọ ya eze naha Mọdekaị.E wee nyochaa ma chọpụta ya, e wee kwụgbuo ha abụọ nosisi; e mesịa, a nọ nihu eze dee ya nakwụkwọ ihe ndị mere nụbọchị ndị ahụ. 